****

**РЕПУБЛИКА СРБИЈА**

ОСНОВНО ЈАВНО ТУЖИЛАШТВО

А бр. 43/25

Датум 27.01.2025. године

П Р О К У П Љ Е

САОПШТЕЊЕ ЗА ЈАВНОСТ

По усменом налогу Основног јавног тужилаштва у Прокупљу, Полицијска управа у Прокупљу, доставила је овом тужилаштву дана 23.01.2025. године извештај ИТД 2904/25 од 22.01.2025. године о догађају од 21.01.2025. године у прокупачкој Гимназији.

Како се у извештају наводи, тог дана, око 19.00 часова, професорице у Гимназији Ј. Л. и М. Т. обе из Прокупља, покушале су да уђу у просторије школе у чему их је спречио радник средње медицинске школе В. М. из Прокупља, који наводи да је поступао по инструкцијама директора, да никог не пушта у просторије школе због претходно заказаних протеста у њеној близини.

Уз извештај тужилаштву су достављене службене белешке о обавештењима примљених у својсвту грађана, од свих актера догађаја, као и снимак са надзорних камера који је изузет по налогу тужилаштва.

Тужилаштво ће на основу већ прикупљених доказа и других чије ће прикупљање евентуално затражити, спровести поступак ради утврђивања постојања потребног степена сумње да ли је извршено кривично дела Насилничко понашање из члана 344 Кривичног законика, односно Напад на лице запослено у установи у области образовања и васпитавања из члана 344б Кривичног законика или које друго кривично дело за које се гоњење предузима по службеној дужности.